
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 88
                                                                 din 27 mai 2015
privind aprobarea Planului Urbanistic Zonal 

      «REGLEMENTARE URBANISTICĂ ÎN ZONA CARTIERULUI TÂRNAVA II»,  
din Municipiul Sighişoara 

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, înregistrat cu nr. 12.020/22.05.2015, în calitate de iniţiator, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere prevederile Planului Urbanistic General al municipiului şi ale Regulamentului aferent acestuia; 


Având în vedere prevederile Legii nr. 350/2001 privind amenajarea teritoriului şi urbanismului, cu modificările şi completările ulterioare;

Având în vedere prevederile Regulamentului General de Urbanism, aprobat prin H.G. nr. 525/1996, republicată, cu modificările şi completările ulterioare;

Având în vedere prevederile Legii nr. 50/1991, republicată, privind autorizarea executării lucrărilor de construcţii, cu modificările şi completările ulterioare;

Având în vedere documentaţia elaborată şi prezentată de către S.C. ARHITECTON S.R.L. pentru beneficar S.C. SEFAR S.R.L., în vederea reglementării urbanistice în zona Cartierului Târnava II;

Având în vedere că documentaţia menţionată mai sus a fost analizată în şedinţa Comisiei tehnice de amenajare a teritoriului şi urbanism şi a fost supusă consultării populaţiei, în data de 20.03.2015, consultare organizată în Sighişoara, P-ţa Muzelui nr. 7, sens în care, cu această ocazie, s-a încheiat procesul - verbal din data de 20.03.2015;

           Având în vedere Raportul de specialitate al Arhitectului Şef al judeţului Mureş, înregistrat la Consiliul Judeţean Mureş cu nr. 9871/21.05.2015 şi la Municipiul Sighişoara cu nr. 12.024/22.05.2015, prin care se propune aprobarea Planului Urbanistic ZONAL « REGLEMENTARE URBANISTICĂ ÎN ZONA CARTIERULUI TÂRNAVA II », din Municipiul Sighişoara, îndeplinindu-se prevederile legale în acest sens;

Având în vedere avizul favorabil al comisiei de comerţ;

    
În baza art. 36, alin. (2), lit. “b” şi “ c”, alin. (4), lit. “d”,  alin. (5), lit. ”c”, art. 45, alin. (2) şi a art. 115, alin. (1), lit. “b” din Legea nr. 215/2001, Legea Administraţiei publice locale, republicată, cu modificările şi completările ulterioare,

HOTĂRĂŞTE:

Art. 1. Se aproba Planul Urbanistic Zonal « REGLEMENTARE URBANISTICĂ ÎN ZONA CARTIERULUI TÂRNAVA II », din Municipiul Sighişoara, beneficiar fiind S.C. SEFAR S.R.L., potrivit anexei care face parte integrantă din prezenta şi se află în păstrarea Compartimentului Urbanism, Disciplina în Construcţii, Patrimoniu UNESCO din cadrul Municipiului Sighişoara.

Art. 2. Instituţia Primarului Municipiului Sighişoara, Arhitectul Şef al judeţului Mureş şi Compartimentul Urbanism, Disciplina în Construcţii, Patrimoniu UNESCO din cadrul Municipiului Sighişoara se încredinţează cu ducerea la îndeplinire a prevederilor prezentei hotărâri.
Art. 3.  Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunostinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

       Marieta Maria Fintoc 
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;

  1 ex. Viceprimar; 
  1 ex. Secretar;
  2 ex. Compartimentul Urbanism, Disciplina în Construcţii, Patrimoniu UNESCO;
  1 ex. Consiliul Judeţean Mureş - Arhitectul Şef al judeţului Mureş;
  1 ex. S.C. Sefar S.R.L.
10 ex. 

A.B.
